**Trail Karma - Šernai**

**2019-09-28, 16:00-19:00**

Nuostatai

**1. Tikslas**

1.1. Varžybų „Trail Karma – Šernai“ (toliau – Varžybos) tikslas – populiarinti bekelės (angl. trail) bėgimo sportą Lietuvoje.

1.2. Uždaviniai:

skatinti aktyvų laisvalaikio leidimų būdą;

skatinti ir ugdyti sportinė konkurenciją;

populiarinti bekelės bėgimo sportą.

**2. Organizatoriai**

2.1. Varžybų organizatorius ir vykdytojas: Všį „Aktyvus laikas“.

**3. Vieta ir laikas**

3.1. Starto vieta: Grioviai, Vilnius, GPS koordinatės (54°41'27.1"N 25°07'01.9"E)

3.2. Starto data ir laikas: 2019-09-28, šeštadienis, 16:00-19:00

3.3. Mėgėjų ir sporto grupių dalyviai startuoja skirtingu laiku.

3.4. Varžybų programa:

09:00 - 11:00: trasos paruošiamieji darbai;

15:00 - 16:00: dalyvių atvykimas ir registracija;

16:00 - dalyvių startas;

18:00 (preliminariai) - apdovanojimai ir varžybų pabaiga.

3.5. Varžybų informacinis puslapis <https://www.facebook.com/events/1216262511915931/>

**4. Dalyviai**

4.1. Varžybose gali dalyvauti visi norintys Lietuvos ir užsienio piliečiai. Dalyviai yra skirstomi į amžiaus ir lyties grupes:

Mėgėjų kategorija - 1 ratas;

Sporto kategorija - 2 ratai.

4.2. Varžybų vyr. teisėjas vienašališkai savo nuožiūra gali pakeisti dalyvio kategoriją, jeigu mano, kad dalyvis joje yra per stiprus ar per silpnas.

4.3. Maksimalus dalyvių kiekis - 50.

**5. Distancija**

5.1. Varžybų trasa ir distancija paskelbiama ne vėliau kaip 5 kalendorinės dienos iki renginio pradžios. Trasa gali keistis atsižvelgiant į orų prognozes.

5.2. Dalyvių laukia 8-12 km ilgio trasa.

5.3. Trasos aprašymas: trasa eina miško ir gyvenvietės vietove, dvivėžiais ir vienvėžiais miško keliukais bei takeliais su natūraliomis gamtinėmis kliūtimis: šakomis, akmenimis, balomis, purvu ir pan.

**6. Registracija, trasos įveikimas**

6.1. Registracija vyksta internete adresu <https://dbsportas.lt/lt/varz/2019167>

6.2. Registruodamasis į varžybas dalyvis turi nurodyti teisingus asmens duomenis. Vardas ir pavardė turi būti rašoma lietuviškais rašmenimis.

6.3. Registracija patvirtinama tik apmokėjus starto mokestį.

6.4. Sumokėjęs dalyvio mokestį asmuo gauna: starto paketą (laiko matavimo daviklis ir starto numeris), pažymėta varžybų trasa, dalyvio trasos įveikimo laiko fiksavimą, prizinių vietų apdovanojimą.

6.5. Varžybose gali dalyvauti tik pilnamečiai asmenys.

6.6. Varžybų dalyviai aiškiai matomoje vietoje ant pilvo privalo pritvirtinti dalyvio numerį.

6.7. Varžybose bus naudojama elektroninė laiko matavimo sistema. Visi dalyviai turės pritvirtinti prie pilvo (krūtinės) gautus dalyvio starto numerius su mikroschema. Jeigu numeris būna pritvirtintas kitoje vietoje, tokiu atveju organizatoriai neatsako už dalyvio rezultatų pateikimą.

6.8. Varžybų dalyviai privalo trasoje nešiukšlinti, netrukdyti kitiems dalyviams.

6.9. Visi dalyviai privalo įveikti nustatytą trasą. Varžybų dalyviai, nesilaikę trasos ir nevykdę teisėjų nurodymų ar nuostatų, gali būti diskvalifikuojami.

6.10.Registruodamasis į varžybas dalyvis sutinka, kad organizatoriai be išankstinio įspėjimo gali naudoti nuotraukas, kuriose matomi varžybų dalyviai.

6.11.Maksimalus trasos 1 rato įveikimo laikas yra 90 minučių. Dalyviai, įveikę ratą vėliau šio laiko, laikomi nebaigę distancijos (DNF).

6.12.Dalyviai gali būti diskvalifikuoti už nuostatų nesilaikymą arba teisėjų nurodymų nevykdymą.

**7. Varžybų mokestis ir apmokėjimo terminai**

7.1. Varžybų dalyvio mokestis mokamas siekiant bent iš dalies padengti varžybų išlaidas.

7.2. Dalyviui sumokėjus starto mokestį, tačiau neatvykus į varžybas, mokestis nėra grąžinamas ir į kitas varžybas neperkeliamas.

7.3. Varžybų mokestį dalyviai gali sumokėti registruodamiesi, arba banko pavedimu į organizatorių sąskaitą. Registracija varžybų vietoje yra galima, tik brangesnė - 15 Eurų.

7.4. Mokestis - 10 Eurų iki 2019-09-23 00:00, vėliau iki 2019-09-26 12:00 - 12 Eurų. Mokestis mokamas į organizatorių sąskaitą:

VšĮ Aktyvus laikas

Įmonės kodas 303284523

Sąskaita LT407300010138856000

7.5. Išankstinių registracijų mokėjimai turi būti atlikti ne vėliau kaip 24 valandos iki varžybų starto. Neapmokėjus, išankstinės registracijos yra naikinamos.

**8. Varžybų rezultatai**

8.1. Varžybų rezultatams nustatyti naudojama elektroninė laiko fiksavimo įranga.

8.2. Varžybų rezultatai pateikiami ne vėliau, nei 3 darbo dienos po varžybų internete adresu <https://dbsportas.lt/lt/varz/2019167>

**9. Apdovanojimai**

9.1. Apdovanojami kiekvienos kategorijos amžiaus grupės greičiausi 3 dalyviai.

**10. Saugumas trasoje**

10.1. Varžybų dalyviams trasoje yra draudžiama bet kokia pašalinių asmenų ar kitų Varžybų dalyvių pagalba.

10.2. Visi Varžybų dalyviai prisiima visišką atsakomybę dėl galimų Varžybų incidentų (įskaitant, bet neapsiribojant griūtis, traumas, susidūrimus su žiūrovais, gyvūnais, stovinčiomis ar judančiomis transporto priemonėmis, kitais kelio įrenginiais (statiniais) ar trasoje esančiais objektais) bei galimų sveikatos sutrikimų tiesiogiai ar netiesiogiai susijusių su dalyvavimu Varžybose. Registruodamiesi Varžyboms dalyviai patvirtina, kad prisiima visą šiame punkte minimą atsakomybę ir, kad laikosi Lietuvos Respublikos sporto įstatyme numatytų sveikatos pasitikrinimo reikalavimų.

**11. Dalyvių atsakomybė**

11.1. Varžybų dalyvė(-is) (toliau tekste – dalyvis), atsiimdami starto numerius, patvirtina, kad perskaitė šiuos nuostatus, supranta juos, besąlygiškai pritaria jų turiniui ir pasižada juos vykdyti.

11.2. Dalyvis patvirtina, kad lenktynėse dalyvauja laisva valia, niekieno neverčiamas ir pasižada laikytis varžybų nuostatų bei kitų legalių organizatorių, teisėjų, medicinos personalo ir apsaugos darbuotojų reikalavimų, žino, kad už taisyklių ar kitų reikalavimų nesilaikymą gali būti pašalintas iš varžybų ir diskvalifikuotas.

11.3. Savo parašu dalyvių registracijos lape, dalyvis pripažįsta, kad bėgimo lenktynės yra sporto varžybos su dideliu žmogaus fizinių galimybių išbandymu ir gali būti sužalojimo ir su tuo susijusio invalidumo, ilgalaikio sveikatos ir darbingumo praradimo ar net mirties priežastimi ir supranta dalyvavimo sporto varžybose galimų pasekmių rizikos laipsnį sau ir savo privačiai nuosavybei.

11.4. Dalyvis patvirtina, kad yra pakankamai treniruotas ir sveikas, ir nėra argumentuotų kvalifikuotų medicinos specialistų draudimų draudžiančių jam įveikti pasirinktą distanciją šiose lenktynėse. Dalyvis atsisako nuo bet kokių pretenzijų organizatoriams, susijusiomis su jo sveikatos ar gyvybės klausimais. Dalyvis prisiima sau bet kokią riziką, susijusią su dalyvavimu šiose varžybose, įskaitant oro sąlygas, sugadintą inventorių, kelių būklę, kontaktų su kitais dalyviais riziką, bei riziką, kuri gali kilti dėl aplinkinių neapdairumo, aplaidumo, bei dėl trečių asmenų veiksmų. Taip pat dalyvis pasižada, kad lenktynių metu jo elgesys nesukels pavojaus kitų dalyvių ir organizatorių bei trečios šalies (varžybų rajono vietinių gyventojų, žiūrovų ir kt. asmenų) gyvybei, sveikatai ir nuosavybei bei gamtinei aplinkai.

11.5. Dalyvis privalo susipažinti su lenktynių nuostatais, trasa ir žinoti, kad varžybų trasoje gali vykti automobilių ir kitokių transporto priemonių eismas ir įvertinti su tuo susijusią dalyvavimo varžybose riziką, bei laikytis kelių eismo taisyklių ir imtis būtinų priemonių visų eismo bei kitų varžybų dalyvių ir žiūrovų sveikatos bei jų privačios nuosavybės saugumui užtikrinti.

11.6. Dalyvis prisiima pilną atsakomybę dėl galimų lenktynių incidentų (įskaitant, bet neapsiribojant griūtis, traumas, susidūrimus su žiūrovais, gyvūnais, stovinčiomis ar judančiomis transporto priemonėmis, kitais kelio įrengimais (statiniais) ar trasoje esančiais objektais) bei galimų sveikatos sutrikimų tiesiogiai ar netiesiogiai susijusių su dalyvavimu Lenktynėse. Registruodamiesi dalyviai patvirtina, kad prisiima visą šiame punkte minimą atsakomybę ir, kad laikosi Lietuvos Respublikos sporto įstatyme numatytų sveikatos pasitikrinimo reikalavimų.

**12. Varžybų atšaukimas**

12.1. Renginio organizatoriai gali atšaukti varžybas iškilus "Force majeure" nepaprastoms aplinkybėms, kurių negalima nei numatyti arba išvengti, nei kuriomis nors priemonėmis pašalinti. Tai gali būti stichinės gamtos nelaimės (uraganai, potvyniai, smarkios liūtys), teisėti ar neteisėti valstybės valdymo institucijų veiksmai ir kitos renginio organizavimui ir dalyvių saugumui grėsmę keliančios kliūtys.

12.2. Renginio atšaukimo atveju dalyviams starto mokestis nėra grąžinamas ir renginys neperkeliamas į kitą datą. Rėmėjams paramos lėšos negražinamos.

12.3. Atšaukimas ir informaciją apie kitus svarbius įvykius skelbiama interneto tinklalapyje <https://www.facebook.com/events/1654665121330613/> bei pagal galimybes žiniasklaidoje.

12.4. Visus su varžybomis susijusius ginčus ir kitus nesutarimus sprendžia vyriausiasis varžybų teisėjas.

Varžybų vyr. teisėjas Žilvinas Naujalis

Informacija pasiteiravimui +37061113850

El. pašto adresas [ace@jokers.lt](mailto:ace@jokers.lt)